



PALANGOS MIESTO SAVIVALDYBĖS ADMINISTRACIJOS
DIREKTORIUS


ĮSAKYMAS
DĖL PAVEDIMO PALANGOS MIESTO SAVIVALDYBĖS ŠVIETIMO ĮSTAIGOMS

2020 m. gruodžio 31 d. Nr. A1-1877
Palanga



Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.2 ir 2.2.9.9. punktais, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 17 d. sprendimo Nr. V-2934 „Dėl pradinio ugdymo organizavimo būtinų sąlygų“ 3.2 punktu: 
1. P a v e d u Palangos švietimo įstaigų vadovams:
1.1. išimtinais atvejais (pvz., vaikų, turinčių didelių ar labai didelių specialiųjų ugdymosi poreikių, ugdymas ir priežiūra, vaikų, kurių tėvai ekstremalios situacijos metu privalo darbo funkcijas (darbus) atlikti darbo vietoje ir negali užtikrinti vaikų priežiūros namuose bei kt.) nuo 2021 m. sausio 4 d. iki karantino pabaigos organizuoti vaikų, ugdomų pagal pradinio ugdymo programą, nuotolinį ugdymą bei priežiūrą švietimo įstaigose darbo dienomis nuo 8.00 val.;
1.2. užtikrinti valstybės lygio ekstremalios situacijos operacijos vadovo nustatytų asmens srautų valdymo, saugaus atstumo laikymosi ir kitų būtinų visuomenės sveikatos saugos, higienos, asmens aprūpinimo būtinosiomis asmeninėmis apsaugos priemonėmis sąlygų, kai tėvai, įtėviai, globėjai ar kiti vaiko atstovai pagal įstatymą darbo funkcijas (darbus) privalo atlikti darbo vietoje ir negali užtikrinti vaikų priežiūros namuose, laikymąsi.
2. N u s t a t a u, kad:
[bookmark: _Hlk60313812]	2.1. dėl vaikų, ugdomų pagal pradinio ugdymo programas, ugdymo mokyklose išimtinais atvejais, jų priežiūros išimtinais atvejais, kurie nurodyti 1 punkte, tėvai, įtėviai, globėjai ar kiti vaiko atstovai pagal įstatymą kreipiasi į Palangos miesto savivaldybės administracijos Švietimo skyriaus vedėją Laimą Valužienę, o jos nesant – Palangos miesto savivaldybės administracijos Švietimo skyriaus vedėjo pavaduotoją Nijolę Vargonienę, siųsdami 3 punktu patvirtintos formos prašymą el. paštu Laima.Valuziene@palanga.lr arba svietimas@palanga.lt arba kreipiasi telefonu: (8 460) 414 03, (8 460) 487 21, mob. 8 620 692 75;
	2.2. apie priimtą sprendimą Palangos miesto savivaldybės administracijos Švietimo skyrius raštu informuoja Palangos bendrojo ugdymo mokyklos administraciją ir elektroniniu paštu tėvus, įtėvius, globėjus ar kitus vaiko atstovus pagal įstatymą ne vėliau kaip per 2 darbo dienas;
2.3. vaikų, išimtinais atvejais ugdomų pagal pradinio ugdymo programas, maitinimu karantino laikotarpiu rūpinasi vaiko tėvai, įtėviai, globėjai ar kiti vaiko atstovai pagal įstatymą, o nesant galimybės – Palangos bendrojo ugdymo mokyklos, kurioje vaikas mokosi, direktoriaus paskirtas atsakingas asmuo.
3. T v i r t i n u prašymo dėl vaiko ugdymo ir priežiūros išimtinais atvejais karantino metu formą (pridedama). Prašyme turi būti nurodytas vaiko vardas, pavardė, ugdymo įstaiga ir priežastys, dėl kurių vaiko ugdymo ir priežiūros karantino laikotarpiu negalima užtikrinti namuose.
4. Į p a r e i g o j u Palangos miesto savivaldybės švietimo įstaigų vadovus iki karantino pabaigos sudaryti sąlygas švietimo įstaigų darbuotojams (pedagogams ir kt.) jų funkcijas atlikti kitoje negu yra jų darbovietė vietoje, taikyti nuotolinį darbą ir (arba) atsižvelgiant į susidariusią ekstremalią situaciją, vadovaujantis Darbo kodekso 113 straipsniu, koreguoti darbuotojų darbo laiko režimą.
5. Už šio Įsakymo vykdymą asmeniškai yra atsakingi švietimo įstaigų vadovai, o administracinę priežiūrą vykdo Palangos miesto savivaldybės administracijos Švietimo skyriaus vedėja Laima Valužienė, jos nesant – Švietimo skyriaus vedėjo pavaduotoja Nijolė Vargonienė.





Direktorė								Akvilė Kilijonienė



PATVIRTINTA
Palangos miesto savivaldybės administracijos
direktoriaus 2020 m. gruodžio 31 d. įsakymo
Nr. A1-1877 3 punktu


________________________________________________________________________________________________
(vieno iš tėvų (globėjo, rūpintojo) vardas ir pavardė)
________________________________________________________________________________________________
(telefono Nr., elektroninis paštas)

Palangos miesto savivaldybės administracijos
Švietimo skyriui



PRAŠYMAS 
DĖL VAIKO UGDYMO IR PRIEŽIŪROS IŠIMTINAIS ATVEJAIS KARANTINO METU

20_____m. _________________ _____d.
Palanga

Prašau sudaryti sąlygas mano sūnui (dukrai)/globotiniui (-ei) 

______________________________________________________________________________
                                          (vardas, pavardė)

ugdytis pagal pradinio ugdymo programą karantino metu mokykloje nuo 2021 m. __________________ mėn.  ___  d.  iki 2021 m. ______________ mėn.  ____ d.
	
Papildoma informacija:

1. Mokykloje vaiko priežiūra nurodytu laikotarpiu reikalinga nuo_____ val. iki _____val.

2. Mokyklos, kurioje vaikas mokosi, pavadinimas ir klasė ___________________________

Nurodykite priežastis ir aplinkybes, dėl kurių vaikų ugdymo ir priežiūros karantino laikotarpiu negalima užtikrinti namuose:
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
PRIDEDAMA:
□ abiejų tėvų darbdavio pažymos dėl būtinumo atitinkamas funkcijas (darbus) atlikti darbo vietoje
□ viena darbdavio pažyma dėl būtinumo atitinkamas funkcijas (darbus) atlikti darbo vietoje, nes vaiką augina vienas iš tėvų 
□ Kiti dokumentai ______________________________________________________________


Ugdymo ir priežiūros paslaugos neteikiamos:
1. Mokiniams, sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“. 
[bookmark: _Hlk38457592]2. Mokiniams, kuriems pasireiškia karščiavimas (37,3 °C ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., sloga, kosulys, pasunkėjęs kvėpavimas, viduriavimas, vėmimas, bėrimai ir pan.), negalima dalyvauti ugdymo veikloje. 
3. Draudžiama į ugdymo įstaigą atvykti asmenims, kuriems privaloma izoliacija, izoliacijos laikotarpiu.

Pažymėkite :

[bookmark: _Hlk60309092]□ Esu susipažinęs su sąlygomis, dėl kurių mano vaikui negali būti teikiamos ugdymo ir priežiūros paslaugos bendrojo ugdymo mokykloje. 

□ Įsipareigoju užtikrinti savo vaiko maitinimą ugdymo ir priežiūros įstaigoje karantino metu.


___________________			___________________________________________
          (parašas) 					(vieno iš tėvų (globėjo, rūpintojo) vardas ir pavardė)

